คณะโบราณคดี มหาวิทยาลัยศิลปากร - วิกิพีเดีย

# คณะโบราณคดี มหาวิทยาลัยศิลปากร

### จากวิกิพีเดีย สารานุกรมเสรี

คณะโบราณคดี มหาวิทยาลัยศิลปากร
Faclty of Archaeology, Silpakorn University
Latin: {{{latin_name}}}
คำขวัญ | "ศึกษามนุษย์ ขุดค้นก้าวหน้า ภาษาเชี่ยวชาญ สืบสานศิลปวัฒนธรรม"
ก่อตั้ง | 12 มิถุนายน พ.ศ. 2488
ประเภท | รัฐ
คณบดี |
นักศึกษา | {{{จำนวนนักศึกษา}}}
ปริญญาตรี | {{{ปริญญาตรี}}}
ปริญญาโท | {{{ปริญญาโท}}}
ปริญญาเอก | {{{ปริญญาเอก}}}
ทีตั้ง | มหาวิทยาลัยศิลปากร 31 ถนนหน้าพระลาน แขวงพระบรมมหาราชวัง เขตพระนคร กรุงเทพฯ 10200
ภาควิชา |
{{{free_label}}} | {{{free}}}
สีประจำคณะ | ม่วง
สัญลักษณ์ | {{{สัญลักษณ์}}}
เพลงประจำคณะ | แววมยุรา
เว็บไซต์ | www.archae.su.ac.th

คณะโบราณคดี มหาวิทยาลัยศิลปากร ตั้งขึ้นเป็นคณะที่ 3 ของมหาวิทยาลัยศิลปากร เมื่อ พ.ศ. 2498 โดยมีจุดมุ่งหมายเพื่อผลิตนักโบราณคดีไปปฏิบัติงานดูแลรับผิดชอบ การอนุรักษ์โบราณวัตถุสถานอันเป็นมรดกวัฒนธรรมอันล้ำค่าของชาติ ซึ่งมีอยู่เป็นจำนวนมาก ตลอดจนปฏิบัติงานสนามทางโบราณคดีให้ถูกต้องตามหลักวิชาการ มีหลวงบริบาลบุรีภัณฑ์เป็นคณบดีคนแรก ต่อมาในปี พ.ศ. 2517 คณะโบราณคดีได้ปรับปรุงการศึกษาระดับปริญญาบัณฑิต โดยขยายขอบเขตการผลิตบัณฑิตในสาขาวิชาอื่นๆ อีกนอกเหนือจากการผลิตนักโบราณคดี เพื่อให้สอดคล้องกับสถานการณ์ในปัจจุบัน

## [แก้] หลักสูตรการศึกษา

### [แก้] ระดับปริญญาบัณฑิต

มี 7 สาขาวิชาเอก คือ โบราณคดี ประวัติศาสตร์ศิลปะ มานุษยวิทยา ภาษาไทย ภาษาตะวันออก ภาษาอังกฤษ ภาษาฝรั่งเศส

สาขาวิชาโท มี 4 สาขาวิชาคือ พิพิธภัณฑ์สถานวิทยา ประวัติศาสตร์ ภาษาฮินดี มัคคุเทศก์ศึกษา

### [แก้] ระดับปริญญามหาบัณฑิต

มี 10 สาขาวิชา คือ โบราณคดีสมัยประวัติศาสตร์ โบราณคดีสมัยก่อนประวัติศาสตร์ ประวัติศาสตร์ศิลปะ มานุษยวิทยา จารึกภาษาตะวันออก จารึกภาษาไทย ภาษาสันสกฤต เขมรศึกษา การจัดการจดหมายเหตุและเอกสาร ภาษาฝรั่งเศสเพื่อการท่องเที่ยวเชิงวัฒนธรรม (เปิดสอนปีการศึกษา 2550)

### [แก้] ระดับปริญญาดุษฎีบัณฑิต

มี 2 สาขาวิชา คือ สาขาวิชาภาษาสันสกฤต และสาขาวิชาเขมร

## [แก้] ปรัชญา

"ศึกษามนุษย์ ขุดค้นก้าวหน้า ภาษาเชี่ยวชาญ สืบสานศิลปวัฒนธรรม"

## [แก้] วัตถุประสงค์

1. ผลิตบัณฑิตที่มีคุณภาพ มีคุณธรรมและสอดคล้องกับความต้องการของสังคม
2. สนันสนุนการสร้างองค์ความรู้ใหม่
3. พัฒนาการจัดการเรียนการสอนและหลักสูตรให้เป็นสหวิทยาการ
4. พัฒนาองค์กรและบุคลากรทุกระดับ
5. ทำนุบำรุงศิลปวัฒนธรรมให้บริการทางวิชาการแก่สังคม

## [แก้] วิสัยทัศน์

1. ผลิตบัณฑิตที่มีคุณภาพ มีจริยธรรมเป็นผู้นำของสังคม มีจิตสำนึกและความรับผิดชอบต่อสังคม
2. พัฒนาและส่งเสริมศักยภาพของบุคลากรทางด้านมนุษยศาสตร์และสังคมศาสตร์
3. เป็นผู้นำในการอนุรักษ์และเป็นศูนย์กลางการค้นคว้าวิจัยและรวบรวมข้อมูลด้านศิลปวัฒนธรรม เป็นแหล่งค้นคว้า/วิจัยและรวบรวมข้อมูลด้านศิลปวัฒนธรรม
4. ให้บริการทางวิชาการแก่ชุมชนและท้องถิ่น เพื่อนำไปสู่การพัฒนาสังคมที่ยั่งยืน

## [แก้] ปณิธาน

1. ผลิตบัณฑิตที่มีคุณภาพในระดับปริญญาตรี ปริญญาโทและปริญญาเอก
2. มุ่งสร้างองค์ความรู้และความเข้าใจอันดีในสาขาวิชาต่างๆ ในกลุ่มมนุษยศาสตร์และสังคมศาสตร์
3. ประสานวิชาความรู้ต่างๆเข้าด้วยกันในลักษณะสหวิทยาการในระดับคณะวิชาและระดับมหาวิทยาลัย
4. ส่งเสริมและสนับสนุนงานวิจัยในทุกระดับ เพื่อให้มีการศึกษาอย่างลึกซึ้ง ต่อเนื่องและเป็นสากล
5. อนุรักษ์และส่งเสริมศิลปวัฒนธรรม
6. เผยแพร่วิชาความรู้และให้บริการทางวิชาการในรูปแบบต่างๆ ทั้งภายในและภายนอกประเทศ

## [แก้] เกร็ด

- สีประจำคณะ คือ สีม่วง
- การสอบเข้ามหาวิทยาลัยปีการศึกษา 2548 คณะโบราณคดี วิชาเอกภาษาไทย เป็นสาขาวิชาที่มีผู้เลือกสมัครมากเป็นอันดับ 1 ของประเทศไทย
- สาขาวิชาภาษาฝรั่งเศส คณะโบราณคดี เป็นสาขาวิชาที่ได้รับการจัดอันดับให้เป็นคณะที่มีความเด่นทางและเข้มแข็งทางวิชาการด้านภาษาฝรั่งเศสเป็นอันดับ 2 ของประเทศไทยรองจากคณะอักษรศาสตร์ จุฬาลงกรณ์มหาวิทยาลัย โดยการจัดอันดับของสมาคมฝรั่งเศส
- ปี 2549 ได้รับการจัดอันดับให้เป็นคณะที่มีศักยภาพการเรียนการสอนเป็นอันดับ 9 ของกลุ่มคณะมนุษยศาสตร์และสังคมศาสตร์ จากการจัดอันดับของ สกอ.

ดึงข้อมูลจาก "http://th.wikipedia.org../../../%E0%B8%84/%E0%B8%93/%E0%B8%B0/%E0%B8%84%E0%B8%93%E0%B8%B0%E0%B9%82%E0%B8%9A%E0%B8%A3%E0%B8%B2%E0%B8%93%E0%B8%84%E0%B8%94%E0%B8%B5_%E0%B8%A1%E0%B8%AB%E0%B8%B2%E0%B8%A7%E0%B8%B4%E0%B8%97%E0%B8%A2%E0%B8%B2%E0%B8%A5%E0%B8%B1%E0%B8%A2%E0%B8%A8%E0%B8%B4%E0%B8%A5%E0%B8%9B%E0%B8%B2%E0%B8%81%E0%B8%A3.html".

หมวดหมู่: มหาวิทยาลัยศิลปากร

##### Views

- บทความ
- อภิปราย
- รุ่นปัจจุบัน

##### ค้นหา